ตอนนี้มีอาการง่วงนอนผิดปกติ เหนื่อยง่าย ปวดท้องน้อยหน่อยๆ ปัสสาวะบ่อย และปวดหลังอยากทราบว่าอาการแบบนี้เกิดจากอะไรได้บ้างคะ ประจำเดือนมาไปแล้ว แต่มาซ้ำอีกห่างกัน11 วัน รอบสองมาแค่วันเดียว
สวัสดีค่ะ อาการง่วงนอนผิดปกติ เหนื่อยง่าย ปวดท้องน้อยหน่อยๆ ปัสสาวะบ่อย เป็นกลุ่มอาการที่ไม่จำเพาะเจาะจงกับโรคใดอย่างแน่ชัด ไม่ได้บ่งบอกถึงการตั้งครรภ์โดยการอ่อนเพลียอาจเกิดจากการพักผ่อนน้อยได้ ซึ่งเป็นสาเหตุที่พบบ่อยกว่า ส่วนการตั้งครรภ์นั้น จะต้องยืนยัน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ คือภายใน 22-35 วันนับจากครั้งก่อน ควรไปยืนยันผลที่รพ.และหาสาเหตุต่อไป หรือถ้ามีเลือดออกผิดปกติทางช่องคลอดต่อเนื่อง ก็ควรไปตรวจเพิ่มเติมเช่นกัน